**ZMLUVA O ZLÚČENÍ SPOLOČNOSTÍ**

uzatvorená v zmysle ustanovenia § 69 ods. 6, § 152a a § 218a ods. 1 zákona č. 513/1991 Zb. Obchodný zákonník v znení neskorších predpisov (ďalej len ako „Zmluva“)

medzi:

**Zanikajúca spoločnosť:**

Obchodné meno: ......................................

Sídlo: ...................................

IČO: ..................................

Zapísaná v: Obchodný register Okresného súdu ...................., oddiel: ............ vl. č.: ..........

Za ktorú koná: ...............................

(ďalej len **„zanikajúca spoločnosť“**)

**Nástupnícka spoločnosť:**

Obchodné meno: ......................................

Sídlo: ...................................

IČO: ..................................

Zapísaná v: Obchodný register Okresného súdu ...................., oddiel: ............ vl. č.: ..........

Za ktorú koná: ...............................

(ďalej len **„nástupnícka spoločnosť“**)

 (ďalej **“zanikajúca spoločnosť”** a **“nástupnícka spoločnosť”** spolu ako **“zmluvné strany”**)

**Článok I.**

**Preambula**

1. Táto zmluva o zlúčení upravuje podmienky a spôsob zlúčenia zanikajúcej spoločnosti a nástupníckej spoločnosti.
2. Zmluvné strany prejavili záujem zlúčiť zanikajúcu spoločnosť a nástupnícku spoločnosť tak, že zanikajúca spoločnosť sa zruší bez likvidácie. Nástupnická spoločnosť sa stane právnym nástupcom zanikajúcej spoločnosti, pričom na ňu prejdú všetky práva a povinnosti zanikajúcej spoločnosti.

**Článok II.**

**Úvodné ustanovenia**

1. Valné zhromaždenie zanikajúcej spoločnosti schválilo dňa ............... zrušenie spoločnosti bez likvidácie jej zlúčením s nástupníckou spoločnosťou a súčasne schválilo návrh zmluvy o zlúčení s nástupníckou spoločnosťou.
2. Valné zhromaždenie nástupníckej spoločnosti schválilo dňa ............... zlúčenie nástupníckej spoločnosti so zanikajúcou spoločnosťou a súčasne schválilo návrh zmluvy o zlúčení so zanikajúcou spoločnosťou.

**Článok III.**

**Predmet zmluvy**

1. Predmetom tejto zmluvy je zlúčenie zanikajúcej spoločnosti a nástupníckej spoločnosti.
2. Zmluvné strany sa dohodli, že zanikajúca spoločnosť sa zruší bez likvidácie a zlúči sa s nástupníckou spoločnosťou s účinnosťou ku dňu zápisu výmazu zanikajúcej spoločnosti a zápisu zlúčenia pri nástupníckej spoločnosti do obchodného registra vedenom príslušným registrovým súdom.
3. Zápisom zlúčenia zmluvných strán do obchodného registra príslušného registrového súdu dôjde k prechodu obchodného imania zanikajúcej spoločnosti na nástupnícku spoločnosť a k výmazu zanikajúcej spoločnosti z obchodného registra. Nástupnícka spoločnosť sa stane univerzálnym sukcesorom zanikajúcej spoločnosti a zápisom zlúčenia do obchodného registra príslušného registrového súdu na ňu prejdú práva, záväzky, pohľadávky, ako aj oprávnenia vydané na základe osobitných právnych predpisov.

**Článok IV.**

**Rozhodný deň**

1. Zmluvné strany sa dohodli, že dňom, od ktorého sa úkony zanikajúcej spoločnosti považujú z hľadiska účtovníctva za úkony vykonané na účet nástupníckej spoločnosti v zmysle § 69 ods. 6 písm. d) Obchodného zákonníka bude deň ..............., a to bez ohľadu na to, kedy nastanú účinky zlúčenia zmluvných strán.

**Článok V.**

**Základné imanie nástupníckej spoločnosti, vklad spoločníka po zlúčení, výmenný pomer a doplatok**

1. Zlúčením dôjde k zvýšeniu základného imania nástupníckej spoločnosti o ...... eurá zo sumy ............... eur (slovom: .................... eur) na sumu ................ eur (slovom: .................... eur). Základné imanie bude splatené vo výške ................. eur (slovom: .................... eur).
2. Spoločníkom v nástupníckej spoločnosti bude nasledovný spoločník a jeho vklad do základného imania nástupníckej spoločnosti po zlúčení bude nasledovný:

........................................................., vklad vo výške: ...................... eur (slovom: .................... eur), splatené ............... eur (slovom: .................... eur).

1. Vzhľadom na vyššie uvedenú skutočnosť, bude obchodný podiel spoločníka v zanikajúcej spoločnosti vymenený za obchodný podiel v nástupníckej spoločnosť.
2. Výmenný pomer bol stanovený s ohľadom na vzťahy medzi zúčastnenými spoločnosťami a skutočnosť, že spoločník v zanikajúcej spoločnosti je totožný ako spoločník v nástupníckej spoločnosti.
3. So zreteľom na určené výmenné pomery nebudú zo strany nástupníckej spoločnosti vyplatené spoločníkovi spoločnosti podieľajúcich sa na zlúčení žiadne peňažné doplatky.

**Článok VI.**

**Ďalšie dojednania**

1. Spoločníci zanikajúcej a nástupníckej spoločnosti rozhodli, že nepožiadajú o preskúmanie návrhu zmluvy o zlúčení nezávislým expertom v zmysle § 152a ods. 6 Obchodného zákonníka. Súčasne, žiadna zo zlučujúcich sa spoločností nie je v kríze v zmysle § 67a Obchodného zákonníka. Z tohto dôvodu nedochádza k preskúmaniu zmluvy o zlúčení nezávislým expertom v zmysle § 2118a ods. 2 až 4 Obchodného zákonníka.
2. Spoločníci zanikajúcej a nástupníckej spoločnosti taktiež rozhodli, že sa vzdávajú práva na predloženie písomnej správy konateľa v zmysle § 218b ods. 1 Obchodného zákonníka, v ktorej konateľ z právneho a ekonomického hľadiska vysvetlí a odôvodní zlúčenie spoločností.

**Článok VII.**

 **Podiel na zisku, poskytnutie osobitných výhod**

* + - 1. Spoločníci zanikajúcej spoločnosti majú právo na podiel na zisku nástupníckej spoločnosti a to od okamihu rozhodného dňa zlúčenia uvedeného v čl. IV ods. 1 tejto zmluvy, teda od .............
			2. Zmluvné strany sa dohodli, že nie sú dané žiadne osobitosti týkajúce sa práv spoločníkov zlučujúcich sa spoločností na podiel na zisku v nástupníckej spoločnosti podľa § 218a ods. 1 písm. e) Obchodného zákonníka.
			3. Žiadnej osobe nebola poskytnutá osobitná výhoda v zmysle § 218a ods. 1 písm. g) Obchodného zákonníka.

**Článok VII.**

**Údaje o obchodnom imaní**

* + - 1. Celé obchodné imanie (obchodný majetok a záväzky) zanikajúcej spoločnosti prejde k rozhodnému dňu uvedenému v čl. IV ods. 1 tejto zmluvy na nástupnícku spoločnosť.
			2. Detailný popis a špecifikácia obchodného imania zanikajúcej spoločnosti ako aj spôsob, naloženia s vlastným obchodným imaním zanikajúcej spoločnosti bude predmetom dodatku k tejto zmluve.
			3. Predbežné určenie obchodného imania vychádza z mimoriadnej účtovnej závierky spoločnosti, ktorá bola zostavená ku dňu ................ Výška obchodného imania bude spresnená na základe vypracovania dodatku k tejto zmluve po zostavení mimoriadnej účtovnej závierky ku dňu predchádzajúcemu rozhodnému dňu.

**Článok VIII.**

**Spoločenská zmluva**

* + - 1. Zmluvné strany sa dohodli, že nástupnícka spoločnosť bude pokračovať v predmete podnikania, ktoré má uvedené vo svojom predmete podnikateľskej činnosti.
			2. V prípade predmetov podnikania zanikajúcej spoločnosti, v ktorých nástupnícka spoločnosť neplánuje pokračovať, vykoná nástupnícka spoločnosť všetky potrebné oznámenia príslušnému okresnému úradu, živnostenskému odboru.
			3. Nástupnícka spoločnosť schválila znenie spoločenskej zmluvy, ktoré je neoddeliteľnou prílohou tejto zmluvy.

**Článok IX.**

**Záverečné ustanovenia**

1. Táto zmluva nadobúda platnosť a účinnosť dňom jej podpisu oboma zmluvnými stranami.
2. Zmluva je vyhotovená v štyroch obsahovo zhodných rovnopisoch, po jednom rovnopise pre každú zo zmluvných strán a dva rovnopisy sa použijú na účely zápisu zmien do obchodného registra.
3. Práva a povinnosti, ktoré nie sú výslovne upravené v tejto Zmluve, sa spravujú príslušnými ustanoveniami Obchodného zákonníka v platnom znení a ostatnými všeobecne záväznými právnymi predpismi.
4. Zmluvné strany sa dohodli, že ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
5. Akékoľvek zmeny zmluvy je možné vykonať len na základe písomného dodatku k zmluve podpísanými zmluvnými stranami.
6. Zmluvné strany vyhlasujú, že si znenie tejto zmluvy prečítali, rozumejú jej obsahu, a na znak súhlasu s ustanoveniami tejto zmluvy, zmluvné strany pripájajú vlastnoručné podpisy, ako vyjadrenie ich slobodnej a vážnej vôle.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Zanikajúca spoločnosť........................, konateľ  | Nástupnícka spoločnosť........................, konateľ |